text: [{"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000002", "text": "vi\u00f0merkingarMest lisnu nudlarnir i\u0301 2014 - NUDLAR on Ein gongutu\u0301r vi\u00f0 sjo\u0301varma\u0301lanMest lisnu nudlarnir i\u0301 2014 - NUDLAR on Eg havi a\u0301lit a\u0301 f\u00f8royingumMest lisnu nudlarnir i\u0301 2014 - NUDLAR on S\u00f8gan um MC-Ha\u0301r \u2013 Fyrstu a\u0301riniMest lisnu nudlarnir i\u0301 2014 - NUDLAR on Lisbeth er ordiligt fo\u0301lkMest lisnu nudlarnir i\u0301 2014 - NUDLAR on Vi\u00f0 Anthony i\u0301 oyrunum og Agga i\u0301 huganum"}, {"text_idx": "#000004", "text": "Ra\u0301v\u00f8r\u00f0an er super, men avviklingin kundi veri\u00f0 betur, var ni\u00f0urst\u00f8\u00f0an, ta\u0301 eg herfyri vitja\u00f0i i\u0301 Brunsj og umm\u00e6ldi\u00f0 fl\u00f8guna Brongl hja\u0301 systkjunum Ey\u00f0 Berghamar Jacobsen og Ka\u0301ra Jacobsen."}, {"text_idx": "#000005", "text": "Fl\u00f8gan har tey syngja to\u0301nleik, i\u00f0 Ka\u0301ri hevur skriva\u00f0 til yrkingar hja\u0301 pa\u0301pa teirra Steinbj\u00f8rn B. Jacobsen hevur heilt vi\u0301st fleiri jaligar si\u0301\u00f0ur enn neiligar, men va\u0301naligt ljo\u0301\u00f0arbei\u00f0i telur ni\u00f0ur."}, {"text_idx": "#000007", "text": "Fl\u00f8gan fekk 4 av 6 m\u00f8guligum stj\u00f8rnum."}, {"text_idx": "#000008", "text": "Hoyr alt umm\u00e6li\u00f0 i\u0301 Brunsj her"}, {"text_idx": "#000009", "text": "Pecha Kucha um tunlar, filmar, fj\u00f8ll og muskul\u00f8sar homoerotiskar bankaly\u0301singar"}, {"text_idx": "#000011", "text": "Eg kenni meg so deiliga mettan av upplivinginum eftir enn einafer\u00f0 at hava veri\u00f0 til eitt Pecha Kucha kv\u00f8ld i\u0301 To\u0301rshavn. 7 framl\u00f8gur vi\u00f0 sera ymiskum evnum, men sama formi og lagdar fram av sera ymiskum fo\u0301lkum, Pecha Kucha To\u0301rshavn og eldsa\u0301lirnar Ey\u00f0un og Sissal eiga ro\u0301s uppibori\u00f0 fyri ikki bert at hava veri\u00f0 vi\u00f0 til at sett a\u0301 stovn Pecha Kucha To\u0301rshavn, men eisini fyri at halda li\u0301v i\u0301 ti\u0301, og geva okkum hesi fantastisku kv\u00f8ldini."}, {"text_idx": "#000012", "text": "Pecha Kucha hevur si\u0301n uppruna i\u0301 Japan. Pecha Kucha merkir snik snakk a\u0301 japanskum, hetta er ein patentera fyrilestrarskipan, har fyrilestrarhaldarin hevur 20 elementir, hetta er vanliga myndir i\u0301 einari Powerpoint, i\u00f0 hv\u00f8r stendur frammi a\u0301 skerminum i\u0301 20 sekund, og fyrilestrarhaldarin leggur fram, me\u00f0an myndirnar koyra. \u00d8ll framl\u00f8gan var\u00f0ar 6 minnutir og 40 sekund."}, {"text_idx": "#000013", "text": "Framl\u00f8gurnar i\u0301 kv\u00f8ld vo\u0301ru allar sera a\u0301hugaverdar, og \u00f8ll i\u00f0 l\u00f8gdu fram vi\u0301stu eldhuga fyri si\u0301num evnum og dugdu v\u00e6l at grei\u00f0a fra\u0301."}, {"text_idx": "#000014", "text": "Kristina Christiansen greiddi fra\u0301 um si\u0301nar pi\u0301lagri\u0301msfer\u00f0ir til Santiago de Compostela, Christa Reynheim vi\u0301sti okkum teir goymdu skattirnir i\u0301 Berlin, sum fer\u00f0ab\u00f8kurnar ikki fortelja um, O\u0301luva Zachariassen to\u0301k okkum vi\u00f0 a\u0301 fer\u00f0 ni\u00f0an i\u0301 fj\u00f8llini, ta\u0301 hon greiddi fra\u0301 um hvat motiverar hana at fara a\u0301 \u00f8ll 340 fj\u00f8llini i\u0301 F\u00f8royum og Frank Hansen, verkfr\u00f8\u00f0ingur leg\u00f0i fram si\u0301na \u00e6tlan um samfer\u00f0sluu\u0301tbyggingar, i\u00f0 ikki umfata ein Eysturoyartunnil, men spara nor\u00f0oyingum li\u0301ka no\u0301gv ti\u0301\u00f0 at koma til Havnar."}, {"text_idx": "#000015", "text": "Si\u0301\u00f0an var ein li\u0301til ste\u00f0gur, a\u0301\u00f0renn Poul Clementsen greiddi fra\u0301 um Projekt \u00d8str\u00f8m, herundir eisini framti\u0301\u00f0ar\u00e6tlanir. Si\u0300\u00f0an greiddi Sakaris Sto\u0301ra fra\u0301 um at arbei\u00f0a vi\u00f0 stuttfilmi i\u0301 F\u00f8royum. A\u0301\u00f0renn Eiler Fagraklett leg\u00f0i fram 20 slides vi\u00f0 f\u00f8royskum ly\u0301singar u\u0301r 20. \u00f8ld, her var alt fra\u0301 k\u00f8liska\u0301pum til hu\u0301smo\u0301\u00f0urina, til kovboybuksir og homoerotiskar bankaly\u0301singar fra\u0301 80\u2019unum."}, {"text_idx": "#000016", "text": "Hetta var anna\u00f0 offisiella Pecha Kucha kv\u00f8ldi\u00f0 i\u0301 a\u0301r, og i\u0301 og vi\u00f0, at tey skulu skipa fyri fy\u0301ra tilt\u00f8kum um a\u0301ri\u00f0, so ver\u00f0ur longu Pecha Kucha aftur 24. oktober, ta\u00f0 gle\u00f0i eg meg til. Vit skuldu heilsa tykkum \u00f8llum, at um tit hava okkurt uppa\u0301 hjarta eru til v\u00e6lkomin at bjo\u0301\u00f0a tykkum fram, ti\u0301 8 fo\u0301lk skulu leggja fram 24. oktober."}, {"text_idx": "#000017", "text": "Vitji\u00f0 Facebooksi\u0301\u00f0una hja\u0301 Pecha Kucha To\u0301rsahvn"}, {"text_idx": "#000018", "text": "I\u0301 kv\u00f8ld kl. 20.20 ver\u00f0ur h\u00f8vi, at uppliva m.a. Lippukassan live a\u0301 Pecha Kucha kv\u00f8ldinum i\u0301 By\u0301arbo\u0301kasavninum i\u0301 Havn."}, {"text_idx": "#000021", "text": "Eg gle\u00f0i meg at si\u0301ggja ju\u0301st teg har."}, {"text_idx": "#000022", "text": "Jo\u0301lakalendarin 15. desember \u2013 dagsins ga\u0301va til ti\u0301n"}, {"text_idx": "#000024", "text": "lat okkum leita eftir gle\u00f0i i\u0301 ti\u0301 gra\u0301a"}, {"text_idx": "#000025", "text": "hoyra hei\u00f0afuglin i\u00f0 vit ikki si\u0301ggja"}, {"text_idx": "#000026", "text": "syngja or\u00f0 i\u00f0 vit ikki skilja"}, {"text_idx": "#000029", "text": "og f\u00f8la ta\u0301mi\u00f0 ki\u0301na m\u00e6r um enni\u00f0"}, {"text_idx": "#000030", "text": "i\u00f0 siga no\u0301gv meira enn or\u00f0"}, {"text_idx": "#000031", "text": "Mi\u0301nar varrar mo\u0301ti ti\u0301num hvi\u0301ta ha\u0301lsi"}, {"text_idx": "#000032", "text": "Nu\u0301 i\u0301 jo\u0301lama\u0301na\u00f0inum, er ein jo\u0301lakalendari er a\u0301 hv\u00f8rjum horni. M\u00e6r so li\u0301kt, so vil eg ikki skilja meg burturu\u0301r, so sja\u0301lvandi er eisini ein jo\u0301lakalendari her a\u0301 Nudlum."}, {"text_idx": "#000033", "text": "Hv\u00f8nn dag fram til jo\u0301la deili eg okkurt gott vi\u00f0 tykkum. Ta\u00f0 kann vera ein go\u0301\u00f0ur sangur, ein go\u0301\u00f0 mynd, ein yrking, eitt vi\u00f0m\u00e6li, ein leinkja, eitt filmklipp, ein s\u00f8ga, ein ga\u0301ta ella okkurt heilt anna\u00f0."}, {"text_idx": "#000034", "text": "Seinastu 17 a\u0301rini ella so, havi eg havt pakkakalendarar til synir mi\u0301nar, li\u0301ltar ga\u0301vur, summar jo\u0301laligar, a\u00f0rar ikki so jo\u0301laligar. Solei\u00f0is ver\u00f0ur eisini her a\u0301 Nudlum."}, {"text_idx": "#000035", "text": "Vo\u0301nandi ti\u0301ma tit at vitja aftur, um ikki hv\u00f8nn dag, so n\u00e6stan hv\u00f8nn dag, eg kann ennta\u0301 lova, at summi klipp ella sangir vera somiki\u00f0 go\u0301\u00f0, at tit saktans kunnu vitja fleiri fer\u00f0ir hv\u00f8nn dag.\nTykkum ynskist ein go\u0301\u00f0ur jo\u0301lama\u0301na\u00f0i."}, {"text_idx": "#000036", "text": "Jo\u0301lakalendarin \u2013 11. desember \u2013 Dagsins ga\u0301va til ti\u0301n"}, {"text_idx": "#000037", "text": "innani\u0301 m\u00e6r brestur vo\u0301nin um eitt betri li\u0301v"}, {"text_idx": "#000038", "text": "og i\u0301 einum broti av einum eygnablinki"}, {"text_idx": "#000039", "text": "sa\u0301l mi\u0301n sparkar meg i\u0301 munnin"}, {"text_idx": "#000040", "text": "og eg skilji at ecco smakkar sum nike\u0301"}, {"text_idx": "#000041", "text": "og at eg havi ta\u00f0 slett ikki so gali\u00f0"}, {"text_idx": "#000042", "text": "lukkan er ein l\u00f8ta sum hendan"}, {"text_idx": "#000043", "text": "(u\u0301r savninum Ro\u0301tleys T\u00f8gn, fyrstu fer\u00f0 givi\u00f0 u\u0301t i\u0301 1999 a\u0301 forlagnum Agn, skriva av Ha\u0301kuni Spott, i\u00f0 er ein i\u0301spunnin u\u0301tga\u0301va av m\u00e6r sja\u0301lvum, eitt sindur ekstremari og eitt sindur eldri.)"}, {"text_idx": "#000044", "text": "Vo\u0301nandi ti\u0301ma tit at vitja aftur, um ikki hv\u00f8nn dag, so n\u00e6stan hv\u00f8nn dag, eg kann ennta\u0301 lova, at summi klipp ella sangir vera somiki\u00f0 go\u0301\u00f0, at tit saktans kunnu vitja fleiri fer\u00f0ir hv\u00f8nn dag."}, {"text_idx": "#000045", "text": "Tykkum ynskist ein go\u0301\u00f0ur jo\u0301lama\u0301na\u00f0i."}, {"text_idx": "#000048", "text": "Hann reisti seg. Hann fo\u0301r ein li\u0301tlan tu\u0301r. Ta\u00f0 hev\u00f0i hon ju\u0301 nokta\u00f0 honum, so ma\u0301tti hon reisast og skelda hann, ta\u0301 hann kom aftur."}, {"text_idx": "#000049", "text": "Hann rann eitt sindur millum tj\u00f8ldini, har lo\u0301gu li\u0301k allasta\u00f0ni. Ein li\u0301til drongur, kanska fy\u0301ra a\u0301r, sat vi\u00f0 eitt li\u0301k, royndi at rykkja i\u0301 ta\u00f0. \u201cMamma ikki sova, Mamma vakna\u201d, ro\u0301pti hann, Hann gekk vi\u0301\u00f0ari, hugsa\u00f0i, hvussu li\u0301til og by\u0301ttur hasin drongurin var. Nu\u0301 ma\u0301tti hann heim aftur, so Mamma kundi skelda hann."}, {"text_idx": "#000050", "text": "Hann rann heimaftur, mamman la\u0301 har enn, hann gekk spakuliga yvir til hana, flugur so\u0301tu a\u0301 sa\u0301runum, men hon gj\u00f8rdi einki, veipa\u00f0i ikki fyri at fa\u0301a t\u00e6r at flyta seg. Hon skelda\u00f0i heldur ikki, ta\u0301 hann kom."}, {"text_idx": "#000051", "text": "Hon la\u0301 har vi\u00f0 opnum eygum, r\u00f8rdi seg ikki. Hann helt, at hann kanska visti, at summi fo\u0301lk kanska svo\u0301vu vi\u00f0 opnum eygum, kanska. So ta\u00f0 var kanska ta\u00f0, hon gj\u00f8rdi, hon svav kanska og kundi ti\u0301 ikki skelda."}, {"text_idx": "#000055", "text": "Gentan risti vi\u00f0 h\u00f8vdinum. \u201cGev m\u00e6r so ein heilan chips afturat, og tv\u00e6r colair, eina fyri 7 kr. og eina fyri 13\u201d. Gentan fo\u0301r, men vendi s\u00e6r so a\u0301 og spurdi: \u201cHvat fyri dressing a\u0301 juniorin?\u201d"}, {"text_idx": "#000056", "text": "Hon la\u0301 enn og stardi, hann var enn svangari nu\u0301, og enn tystari. Men hann vildi eisini sova. Hann leg\u00f0i seg vi\u00f0 si\u0301\u00f0una av henni, l\u00f8tu seinni svav hann, men beint a\u0301\u00f0renn hann sovna\u00f0i, sa\u0301 hann hin kanska fy\u0301ra a\u0301ra gamla koma gra\u0301tandi framvi\u00f0"}, {"text_idx": "#000057", "text": "Hendan stutta s\u00f8gan er tikin u\u0301r savninum Ongul i\u0301 Reyv, i\u00f0 eisini er at finna her a\u0301 si\u0301\u00f0uni"}, {"text_idx": "#000058", "text": "Eg haldi ikki, at Kringvarpi\u00f0 r\u00f8kti si\u0301na uppga\u0301vu, sum public service stovnur i\u0301 dag, ta\u0301 H\u00f8gni Hoydal fyrrverandi fo\u0301lkatingslimur og Da\u0301njal Poulsen u\u0301r F\u00f8royskt I\u0301sraelskt vinarfelag skuldu ly\u0301sa st\u00f8\u00f0una millum I\u0301srael og Palestina. Nei, ta\u00f0 bestu ly\u0301singina havi eg funni\u00f0 i\u0301 bo\u0301kini A\u0301lvur og hermannapa\u0301pin hja\u0301 Gunnillu Bergstro\u0308m"}, {"text_idx": "#000059", "text": "Kringvarpi\u00f0 royndi enn einafer\u00f0 at ly\u0301sa stri\u0301\u00f0i\u00f0 i\u0301 I\u0301srael og Palestina, og enn einafer\u00f0 var holdningurin hja\u0301 F\u00f8royskt I\u0301sraelsk vinafelag tikin vi\u00f0, uttan sto\u0301rvegis vi\u00f0ger\u00f0, hetta ho\u0301ast felagi\u00f0 byggir a\u0301 tann heldur klikka\u00f0a holdningin, at vit hava ein gu\u00f0, sum ger mismun a\u0301 fo\u0301lki og velur, at I\u0301sraels fo\u0301lk er ta\u00f0 u\u0301tvalda fo\u0301lki, og at tey ti\u0301 ikki kunnu gera naka\u00f0 gali\u00f0, o\u0301ans\u00e6\u00f0 hvussu no\u0301gv palestinsk sma\u0301b\u00f8rn ver\u00f0a bumba\u00f0i sundur. Ta\u00f0 er ikki no\u0301g gott, at hesin holdningur sleppur at vera framborin uttan kritiska vi\u00f0ger fra\u0301 journalistinum."}, {"text_idx": "#000060", "text": "H\u00f8gni Hoydal royndi at ly\u0301sa st\u00f8\u00f0una so objektivt, sum hann kla\u0301ra\u00f0i, men i\u0301 og vi\u00f0, at hann er forma\u00f0ur fyri minst kristna flokkin i\u0301 F\u00f8royum samb\u00e6rt politisku landslagskrosskipanini, i\u00f0 Sju\u0301r\u00f0ur H\u00f8jgaard mest sannli\u0301kt gj\u00f8rdi a\u0301 sinni. So ver\u00f0ur hansara tru\u0301vir\u00f0i lita\u00f0 av hesum, serliga ta\u0301 hann ver\u00f0ur settur, sum mo\u0301tpartur hja\u0301 einum andaligum ekstremisti."}, {"text_idx": "#000061", "text": "Eg sakni serfr\u00f8\u00f0ingarnar, tey sum kenna til st\u00f8\u00f0una fra\u0301 einum objektivum sjo\u0301narhorni. Eg haldi, at hermannapa\u0301pin i\u0301 bo\u0301kini A\u0301lvur og hermannapa\u0301pin hja\u0301 Gunnillu Bergstro\u0308m ly\u0301sur b\u00e6\u00f0i hetta stri\u0301\u00f0i\u00f0 og so no\u0301gv onnur stri\u0301\u00f0, so o\u0301tru\u0301liga v\u00e6l, so eg fari at loyva m\u00e6r at sitera hann i\u0301 ty\u0301\u00f0ingini hja\u0301 Niels Ja\u0301kup Thomsen fyri Bo\u0301kadeild F\u00f8roya L\u00e6rarafelags. A\u0301lvur A\u0301kason spyr pa\u0301pa vinmann si\u0301n Hamdi, um hann ikki kann siga fra\u0301, um hvussu ta\u00f0 var at vera i\u0301 kri\u0301ggi, og hermannapa\u0301pin svarar solei\u00f0is:"}, {"text_idx": "#000062", "text": "\u2013 Tu\u0301 ma\u0301st skilja at kri\u0301ggj, ta\u00f0 er so syndarligt, at ta\u00f0 ber ikki til at tosa um ta\u00f0. Ta\u00f0 er ikki sum i\u0301 filmi, har tey go\u0301\u00f0u vinna til si\u0301\u00f0st. Oftast er ta\u00f0 ru\u00f0uleiki. Hv\u00f8r er vinur? Og hv\u00f8r er fi\u0301ggindi? Eitt r\u00e6\u00f0uligt o\u0301skil... Einasta, sum er vist, er: Ta\u00f0 eru tey, sum byggja upp og tey sum sorla ni\u00f0ur. Tvey sl\u00f8g. Tey eru alti\u0301\u00f0. Eisini millum fi\u0301ggindarnar! Meira er ikki at siga. Ta\u00f0 ber ikki til at fortelja um kri\u0301ggj."}, {"text_idx": "#000063", "text": "Her a\u0301 li\u0301vslei\u00f0ini hitta vit mong menniskju, men ta\u00f0 er ein sannroynd, at summi gera st\u00f8rri inntrykk enn onnur, solei\u00f0is var vi\u00f0 Steinbirni B. Jacobsen, hesum fitta, da\u0301mliga og menta\u00f0a menniskja."}, {"text_idx": "#000064", "text": "Ta\u00f0 vo\u0301ru sorgarbo\u00f0, sum eg i\u0301 morgun fekk umvegis Facebook, fra\u0301 einum gomlum floksfelaga. At okkara gamli l\u00e6rari, eitt av okkara fremstu mentanarfo\u0301lkum og mi\u0301n gamli granni Steinbj\u00f8rn B. Jacobsen var farin. Men samstundis, sum bo\u00f0ini vo\u0301ru syrgilig, hava minnini gj\u00f8gnum dagin sannf\u00f8rt meg um, at gle\u00f0in, um at hava kent hetta da\u0301mliga menniskja, tekur broddin av sorgini."}, {"text_idx": "#000065", "text": "Eg havi vita um Steinbj\u00f8rn, so langt aftur, sum eg minnist. Hann var sjo\u0301nligur i\u0301 Havnini, eg sa\u0301 hann og visti, at hann var rith\u00f8vundur, ein kendur perso\u0301nur og sostatt ein man varna\u00f0ist."}, {"text_idx": "#000066", "text": "Men eg kom ikki at kenna Steinbj\u00f8rn, fyrr enn eg flutti sku\u0301la i\u0301 8. flokki. A\u0301 gamla sku\u0301lanum var eg illa happa\u00f0ur, og var sa\u0301larliga r\u00e6ttiliga ni\u00f0urundurkomin, ta\u0301 eg byrja\u00f0i a\u0301 Kommunusku\u0301lanum aftan a\u0301 heystferiuna i\u0301 1988. Beinanvegin kendi eg meg v\u00e6l i\u0301 samveruni vi\u00f0 Steinbj\u00f8rn, bli\u0301\u00f0ur, da\u0301mligur vi\u00f0 sto\u0301rum hjartaru\u0301mi, hetta var vi\u00f0 til at gera ny\u0301ggju byrjanina munandi l\u00e6ttari fyri meg."}, {"text_idx": "#000067", "text": "Ho\u0301ast okkara lei\u00f0ir skiltust, ta\u0301 eg gavst i\u0301 10. flokki, so ste\u00f0ga\u00f0u vit alti\u0301\u00f0 a\u0301, og pra\u0301ta\u00f0u um li\u0301vi\u00f0, politikk, mentan og ennta\u0301 li\u0301kagyldigheitir, ta\u0301 vit hittust. Alti\u0301\u00f0 var kenslan tann sama: hetta var eitt menniskja i\u0301 ru\u0301ma\u00f0i t\u00e6r, ta\u0301 tu\u0301 pra\u0301ta\u00f0i vi\u00f0 hann. Eg var eitt sindur gla\u00f0ari, ta\u0301 hann su\u0301kkla\u00f0i vi\u0301\u00f0ari, enn eg hev\u00f0i veri\u00f0, a\u0301\u00f0renn vit hittust."}, {"text_idx": "#000068", "text": "Fyri n\u00f8krum a\u0301rum si\u0301\u00f0an flutti eg inn i\u0301 gomlu hu\u0301sini hja\u0301 ommu mi\u0301ni undir Heygnum, har Steinbj\u00f8rn eisini bu\u0301\u00f0i. Vit m\u00f8ttust sostatt oftari, ti\u0301 vo\u0301ru pra\u0301tini hesa ti\u0301\u00f0ina ti\u0301ttari. Men si\u0301\u00f0an eg flutti u\u0301t a\u0301 Argir, havi eg s\u00e6\u00f0 li\u0301ti\u00f0 til Steinbj\u00f8rn, og skilji a\u0301 lagnum, at hann hevur stri\u0301\u00f0st vi\u00f0 sju\u0301ku. To\u0301 h\u00f8vdu vit eina hugnaliga l\u00f8tu a\u0301 Kommunusku\u0301lanum i\u0301 fyrra a\u0301ri\u00f0, ta\u0301 gomlu floksfelagarnir og l\u00e6rararnir m\u00f8ttust, sum alti\u0301\u00f0 var hann bli\u0301\u00f0ur og a\u0301hugaverdur at tosa vi\u00f0."}, {"text_idx": "#000069", "text": "I\u0301 gja\u0301r fo\u0301r Steinbj\u00f8rn so vi\u0301\u00f0ari. Eg kann illa i\u0301mynda m\u00e6r, hvussu tung sorgin hja\u0301 tykkum i\u0301 familjuni er, at missa eitt so fitt og da\u0301mligt menniskja, i\u00f0 stendur tykkum so n\u00e6r, ma\u0301 kennast sera tungt. Men mi\u0301n vo\u0301n skal vera, at tit vi\u00f0 ti\u0301\u00f0ini finna gle\u00f0i i\u0301 minnunum, i\u00f0 er st\u00f8rri enn sorgin i\u0301 sakninum."}, {"text_idx": "#000070", "text": "Farv\u00e6l Steinbj\u00f8rn, tu\u0301 ri\u0301ka\u00f0i okkum tilveruna."}, {"text_idx": "#000071", "text": "Fyrsta skalds\u00f8gan hja\u0301 Agnar Artu\u0301vertin er ein a\u0301hugaverd bo\u0301k, i\u00f0 megna\u00f0i at halda meg forvitnan, og ho\u0301ast tankar um lummaspeki og um at rith\u00f8vundur var dekan ov pretenti\u00f8sur i\u0301 st\u00f8\u00f0um, buka\u00f0u alsamt har\u00f0ari a\u0301 mina tilvitsku, so misti eg ikki a\u0301hugan, ti\u0301 bo\u0301kin er faktiskt nokkso go\u0301\u00f0."}, {"text_idx": "#000072", "text": "I\u0301 dag kemur bo\u0301kin Sporvogurin eftir Agnar Artu\u0301vertin i\u0301 handlarnar. Eg kenni ikki no\u0301gv til skaldskapin hja\u0301 Agnar Artu\u0301vertin, men las eitt yrkingasavn hja\u0301 honum herfyri, og sta\u00f0festi ta\u0301, at ma\u00f0urin dugur at skriva. Agnar hevur ta\u00f0 sum Poul F. ro\u0301pti skaldaga\u0301vuna, og ta\u00f0 er alti\u0301\u00f0 eitt gott a\u0301st\u00f8\u00f0i hja\u0301 einum rith\u00f8vunda. Ti\u0301 var eg eisini spentur, ta\u0301 eg setti meg vi\u00f0 Sporvogninum, i\u00f0 er fyrsta egna skalds\u00f8ga ella novella(sum hann sja\u0301lvur ro\u0301par hetta), i\u00f0 royndi umsetarin og yrkjarin hevur lati\u00f0 u\u0301r hondum. Beinavegin kykna\u00f0i mitt forvitni."}, {"text_idx": "#000073", "text": "A\u0301ri\u00f0 var 1888 og so\u0301lin kom upp. Fyrstu stra\u0301lurnar trongdu inn millum persiennurnar og ki\u0301ndu andlitinum a\u0301 turistinum, sum la\u0301 og svav i\u0301 einari dupultsong uppi a\u0301 fimtu h\u00e6dd a\u0301 Hotel Retz."}, {"text_idx": "#000074", "text": "Og ho\u0301ast a\u0301rstali\u00f0 1888, so uppliva vit longu tv\u00e6r si\u0301\u00f0ur seinni, b\u00e6\u00f0i barnagar\u00f0ar og pedagogisk atlit, i\u00f0 neyvan vo\u0301ru heilt so natu\u0301rligur partur av gerandisdagnum ta\u0301. Sum lesari fekk eg kensluna av, at her rugga\u00f0i alt ikki r\u00e6tt. Serliga ta\u0301 hetta f\u00f8rdi vi\u0301\u00f0ari til eina fra\u0301skylda mammu, i\u00f0 ger upp vi\u00f0 si\u0301n konubukandi hju\u0301narfelaga, ein hugnaliga kaffistovu og dampandi cappuccino, i\u00f0 neyvan heldur var gerandiskostur i\u0301 London i\u0301 teimum d\u00f8gum. Eg gj\u00f8rdist forvitin."}, {"text_idx": "#000075", "text": "Vit fylgja i\u0301 bo\u0301kini turistinum, i\u00f0 vaknar i\u0301 London, og spakuliga flytir seg fram i\u0301mo\u0301ti onkrum, kanska lagnuni, li\u0301vinum ella sivilisatio\u0301nini. I\u0301 bo\u0301kini er portri\u00f0 til hetta \u201cokkurt\u201d ly\u0301st i\u0301 skapi av einum sporvogni, sum turisturin mest sum av tilvild loypur umbor\u00f0 a\u0301."}, {"text_idx": "#000076", "text": "Umbor\u00f0 komin vil hetta ikki sleppa honum, og restin av bo\u0301kini, er um stri\u0301\u00f0i\u00f0 at sleppa burt u\u0301r ti\u0301 st\u00f8\u00f0u hann er komin i\u0301. Um stri\u0301\u00f0i\u00f0 i\u0301mo\u0301ti at go\u0301\u00f0taka st\u00f8\u00f0una, um ivan, um lokkalyndi\u00f0 hja\u0301 samfelaganum og kollektivu try\u0301stingarmekanismurnar, og kanska mest av \u00f8llum um ta\u00f0 n\u00e6rum sv\u00f8ku vo\u0301nina, i\u00f0 hann onkursvegna onganti\u0301\u00f0 ordiliga missur. Hetta er i\u0301 formi ein fer\u00f0 fra\u0301 einari veruleikakendari s\u00f8gu u\u0301t i\u0301 ein alt meira abstraktan heim, i\u00f0 gerst \u00f8rari og \u00f8rari, ho\u0301ast tu\u0301 alsamt kennur teg meira og meira aftur i\u0301 honum."}, {"text_idx": "#000077", "text": "Lat ta\u00f0 vera sagt beinanvegin, at eg meti, at formur i\u0301 hesari bo\u0301kini hevur st\u00f8rri ty\u0301dning enn s\u00f8gan. Ta\u00f0 er einki gali\u00f0 vi\u00f0 hesum, og eg elski gj\u00f8gnumf\u00f8rdan form, og vit fa\u0301a allan armin. Her eru ofta lummaspekiligar huglei\u00f0ingar, b\u00e6\u00f0i i\u0301 tekstinum, i\u0301 klombrum og i\u0301 fo\u0301tno\u0301tum, i\u0301 so ri\u0301kiligt ma\u0301t, at eg onkunti\u0301\u00f0 flenti hart. Hetta virkar pretenti\u00f8st og og ennta\u0301 fjollut, men er so gj\u00f8gnuf\u00f8rt, at eg fall fyri ti\u0301. Fo\u0301tnotan a\u0301 si\u0301\u00f0u 46 ly\u0301sir nokkso v\u00e6l, hvat eg meini vi\u00f0:"}, {"text_idx": "#000078", "text": "kanska av vitanini um, hvussu u\u0301ssalig menniskjan er i\u0301 mun til fullkomnu i\u0301myndina. Men eisini ber v\u00e6l til, at ta\u00f0 kemur av ma\u0301ttmiklu a\u0301virkanini av Svarinum, sum f\u00e6r ein knappliga at uppdaga ny\u0301ggj og o\u0301kend \u00f8kir inni i\u0301 einum sja\u0301lvum, og hetta elvir til sm\u00e6dni ella minnilutakenslur og vrei\u00f0i vi\u00f0 ein sja\u0301lvan"}, {"text_idx": "#000079", "text": "Alvitandi forteljarin tra\u00f0kar fleiri fer\u00f0ir u\u0301tum s\u00f8guna, vi\u00f0 vi\u00f0merkingum um bo\u0301kina, so sum her:"}, {"text_idx": "#000080", "text": "Skal eg grei\u00f0a fra\u0301, hvussu hesir ba\u0301\u00f0ir fangar sluppu heilt leysir? Noy\u00f0ist eg veruliga at spilla ti\u0301\u00f0 og or\u00f0 upp a\u0301, hvussu teir reistu seg upp og hvussu sto\u0301rliga bilsnir teir blivu, ta\u0301 teir funnu u\u0301t av, at teir v\u00e6l passa\u00f0u i\u0301gj\u00f8gnum rimarnar a\u0301 fuglabu\u0301rinum? (...) men heldur skal eg skunda m\u00e6r at gera enda a\u0301 s\u00f8guni."}, {"text_idx": "#000081", "text": "Her tra\u00f0kar h\u00f8vundurin u\u0301tum, og ger vart vi\u00f0 si\u0301na st\u00f8\u00f0u sum h\u00f8vundur, argumenterar fyri, hvi\u0301 hann ikki skal skriva okkurt a\u0301vi\u0301st. Hetta riggar v\u00e6l summasta\u00f0ni i\u0301 bo\u0301kini. S\u00f8gugongdin er serstakliga sein, og hesi brot geva tekstinum li\u0301v. Men just i\u0301 endanum kennist hetta to\u0301mt og eisini onkursvegna ov bi\u0301ligt."}, {"text_idx": "#000082", "text": "Ta\u0301 seinasta si\u0301\u00f0an var bla\u00f0a, sat eg vi\u00f0 kensluni, at bo\u0301kin kendist sum eitt langt forsp\u00e6l \u2013 eg hev\u00f0i siti\u00f0 vi\u00f0 vo\u0301nini um, at u\u0301tloysingin bi\u0301\u00f0a\u00f0i. Men ta\u0301 eg so kom til endan, so kendist ta\u00f0, sum um rith\u00f8vundurin ikki ti\u0301mdi at n\u00f8kta meg til fulnar, og bara gj\u00f8rdi seg lidnan. sum best ber til."}, {"text_idx": "#000083", "text": "Ta\u0301 fyrsta \u00f8\u00f0in var runnin av m\u00e6r, fall m\u00e6r i\u0301 hug, at endin kanska ju\u0301st var ein sta\u00f0festing av, at h\u00f8vundurin ikki hev\u00f0i n\u00f8kur svar, anna\u00f0 enn, at man kann stri\u0301\u00f0ast i\u0301mo\u0301ti ytru umst\u00f8\u00f0unum, men at hetta hevur sto\u0301rar avlei\u00f0ingar fyri teg."}, {"text_idx": "#000085", "text": "Bo\u0301kin er 102 bla\u00f0si\u0301\u00f0ur og ver\u00f0ur givin u\u0301t i\u0301 100 signera\u00f0um eint\u00f8kum,"}, {"text_idx": "#000086", "text": "V\u00e6lvitandi um gengistrupulleikan vi\u00f0 at umm\u00e6la eitt tiltak i\u0301 ti\u0301 Listasavni, eg sja\u0301lvur eri nevndarforma\u00f0ur fyri, so kann eg ikki lata vera vi\u00f0 at festa hesar reglur a\u0301 teldu."}, {"text_idx": "#000087", "text": "Vi\u00f0 at eg geri vart vi\u00f0 gegnistrupulleikan, so hv\u00f8rvir hann kanska, men her er sum so eingin veruligur gegnistrupulleiki, ti\u0301 hetta er ikki eitt umm\u00e6li, men eitt gle\u00f0isgeyl yvir ta\u00f0 fantastisku ri\u0301ku mentanaruppliving, i\u00f0 eg fekk a\u0301 Listasavninum a\u0301 Sandi i\u0301 gja\u0301r."}, {"text_idx": "#000088", "text": "Eg og umlei\u00f0 ha\u0301lvt hundra onnur, fingu eina so sto\u0301ra uppliving, at ta\u00f0 tykist synd, at \u00f8ll onnur ikki sluppu at uppliva hana."}, {"text_idx": "#000089", "text": "A\u0301 veg til Havnar aftur, mentunarliga mettur og n\u00f8kta\u00f0ur, hugsa\u00f0i eg, um h\u00e6ddarpunkt, men ma\u0301tti i\u0301 mi\u0301num stilla sinni sta\u00f0festa, at tiltaki\u00f0 var so javnt fra\u0301li\u0301kt, a\u0301 so no\u0301gvan ymiskan ha\u0301tt, at ta\u00f0 er torf\u00f8rt at taka naka\u00f0 framum, uttan beinanvegin at nevna okkurt anna\u00f0."}, {"text_idx": "#000090", "text": "So i\u0301sta\u00f0in fyri at fara stigby\u0301ta i\u0301 go\u0301\u00f0sku fari eg at gle\u00f0ast kronologiskt. Savnslei\u00f0arin Su\u0301san i\u0301 Ja\u0301kupsstovu, i\u00f0 hev\u00f0i sett saman eina ta\u00f0 bestu mentunarskra\u0301nna, sum er s\u00e6dd a\u0301 hesum klettum, bjo\u0301\u00f0a\u00f0i okkum v\u00e6lkomnum i\u0301 hesar fantastisku karmar, har akustikkur er so fra\u0301li\u0301kur, og har eingin mikrofon var ney\u00f0ug."}, {"text_idx": "#000091", "text": "Borgarstjo\u0301rin a\u0301 Sandi byrja\u00f0i tiltaki\u00f0 vi\u00f0 ein fra\u0301li\u0301kari r\u00f8\u00f0u, i\u00f0 bar bra\u0301 av, at Sands kommuna s\u00e6r sto\u0301rar m\u00f8guleikar, i\u00f0 teimum \u00e6tlunum, i\u00f0 vit hava fyri savni\u00f0, og ta\u00f0 kann bert gle\u00f0a okkum i\u0301 nevndini at fr\u00e6tta."}, {"text_idx": "#000092", "text": "Si\u0301\u00f0an var to\u0301nleikur a\u0301 skra\u0301nni, og ta\u00f0 var to\u0301nleikur i\u0301 heimsflokki, Sunleif Rasmussen, okkara altjo\u0301\u00f0a vi\u00f0urkenda to\u0301naskald, i\u00f0 to\u0301 er so lokalur, at hann er uppvaksin beint vi\u00f0 savni\u00f0, var a\u0301 skra\u0301nni. Ikki bert to\u0301nleikurin var a\u0301 skra\u0301nni, nei Sunleif sja\u0301lvur var eisini a\u0301 skra\u0301nni."}, {"text_idx": "#000093", "text": "A\u0301 sera pedagogiskan ha\u0301tt, gav hann okkum innlit i\u0301 si\u0301n to\u0301nleik, og si\u0301nar tankar i\u0301 sambandi vi\u00f0 to\u0301nleikin. O\u0301lavur Jakobsen sp\u00e6ldi eitt gittarstykki\u00f0, hja\u0301 Sunleifi. Her rann akustikkur, verki\u00f0 og framf\u00f8rslan saman i\u0301 eina sto\u0301rasligna eind. Halt kipp, sum ta\u00f0 var gott."}, {"text_idx": "#000094", "text": "Si\u0301\u00f0an var Michala Petri a\u0301 skra\u0301nni, saman vi\u00f0 Sunleifi gav hon i\u0301 \u00f8llum f\u00f8rum m\u00e6r eina heilt ny\u0301ggja fatan av blokkfloytum. B\u00e6\u00f0i teknikkir og no\u0301gvu ymisku floyturnar hon skuldi bru\u0301ka vo\u0301ru presentera\u00f0ar, a\u0301\u00f0renn hon framf\u00f8rdi eitt fantastiskt verk hja\u0301 Sunleifi. Serliga var ta\u00f0 n\u00e6sti partur av verkinum, har hon sang ein to\u0301na, me\u00f0an hon sp\u00e6ldi ein annan a\u0301 floytuna, sum onkursvegna to\u0301k meg i\u0301 sa\u0301lina."}, {"text_idx": "#000095", "text": "Eg havi ikki or\u00f0 fyri hvussu fra\u0301li\u0301k O\u0301lavur og Michala eru, men sum vi\u00f0 \u00f8llum fantastiskum to\u0301nleikarum, so virka tey eitt vi\u00f0 si\u0301ni ljo\u0301\u00f0f\u00f8ri."}, {"text_idx": "#000096", "text": "Ta\u00f0 mest ho\u0301skandi ly\u0301singaror\u00f0i\u00f0, i\u00f0 eg havi til at ly\u0301sa Li\u0301v N\u00e6s og hennara to\u0301nleik, er fitt ella fittur. Serliga i\u0301 f\u00f8roysku l\u00f8gunum er ein ti\u0301li\u0301k o\u0301skuld og fittleiki, sum saman vi\u00f0 sjarmerandi r\u00f8ddini f\u00e6r meg at smelta, og ta\u00f0 tyktist at vera galdandi fyri tey flestu, sum vo\u0301ru a\u0301 konsertini. Li\u0301v sp\u00e6lir nu\u0301 saman vi\u00f0 \u00f8\u00f0rum ungum kvinnum, i\u00f0 syngja ko\u0301r og sp\u00e6la gittar vi\u00f0 henni, og hetta kl\u00e6\u00f0ir henni. Fittu sjarmerandi sangirnir go\u0301vu tiltakinum eitt ungdommiligt i\u0301skoyti, og kensluna av onkrum o\u0301spiltum."}, {"text_idx": "#000097", "text": "Kingo vi\u00f0 Niels Midjord og Lu\u0301llanum\nEg ma\u0301 vi\u00f0ganga, at ho\u0301ast eg havi veri\u00f0 serstakliga aktivur lurtari eftir f\u00f8royskum to\u0301nleiki, so havi eg onganti\u0301\u00f0 hoyrt u\u0301tga\u0301vurnar ellar konsertirnar hja\u0301 Niels Midjord vi\u00f0 Kingosangi. Eg havi sty\u0301rt uttanum, ti\u0301 eg veruliga ikki helt, ta\u00f0 vera naka\u00f0 fyri meg. Ti\u0301 var hesin parturin av tiltakinum bestemt heldur ikki tann, sum eg gleddi meg mest til. Men teir ba\u0301\u00f0ir Niels Midjord og Lu\u0301llin h\u00f8vdu ikki sungi\u00f0 no\u0301gvar reglur, a\u0301\u00f0renn eg var seldur. Hetta var naka\u00f0 so fantastiskt, erligt, hjartaligt og framum alt vakurt. Eg ma\u0301 beint u\u0301t at keypa eina fl\u00f8gu vi\u00f0 hesum."}, {"text_idx": "#000098", "text": "T\u00e6r ba\u0301\u00f0ar frailku sjo\u0301nleikarkvinnurnar Gunnva\u0301 Zachariassen og Beinta Clothier, fo\u0301ru si\u0301\u00f0an a\u0301 pallin vi\u00f0 leikinum Syndefaldet, i\u00f0 byggir a\u0301 eina s\u00f8gu hja\u0301 William Heinesen. Ein leikur, i\u00f0 t\u00e6r framf\u00f8ra a\u0301 g\u00f8tudonskum, og sum kann framf\u00f8rast i\u0301 \u00f8llum h\u00f8lum og umst\u00f8\u00f0um, og ta\u00f0 skal vera mitt inniliga ynski, at hetta kemur vi\u0301\u00f0a um. Sja\u0301lvandi skulu allir f\u00f8royingar si\u0301ggja hetta, men eisini vo\u0301ni eg, at fyrit\u00f8kur, stovnar og myndugleikar, i\u00f0 fa\u0301a u\u0301tlendskar gestir, velja at visa si\u0301num gestum hetta."}, {"text_idx": "#000099", "text": "Leikurin var ein fer\u00f0 gj\u00f8gnum sto\u0301rar kenslur, og vit smi\u0301ltust, flentu og h\u00f8vdu hug at ta\u0301ra. Ikki bert ti\u0301 s\u00f8gan er so go\u0301\u00f0, men eisini ti\u0301 at Gunnva\u0301 og Beinta sp\u00e6ldu og fortaldu hana so framu\u0301rskarandi v\u00e6l."}, {"text_idx": "#000100", "text": "O\u0301lavur Jakobsen hev\u00f0i til h\u00f8vi\u00f0 gj\u00f8rt eitt violinstykki\u00f0 hja\u0301 Willami Heinsen um til gittar, og frumframf\u00f8rdi hetta fyri okkum, og aftur her var ta\u00f0 undurfult, at hoyra henda fantastiska gittarleikara framf\u00f8ra i\u0301 hesum fantastisku h\u00f8lum, og eg vildi hildi, at hetta stykki\u00f0 kundi a\u0301tt eitt natu\u0301rligt pla\u0301ss aftan a\u0301 leikin i\u0301 \u00f8\u00f0rum h\u00f8pum eisini."}, {"text_idx": "#000101", "text": "Eg ma\u0301 vi\u00f0ganga, at tann parturin av tiltakinum, i\u00f0 eg frammanundan gleddi meg mest til, skjaldrasamanbrestin millum Vilhelminu Larsen og Carl Johan Jensen. Hesi b\u00e6\u00f0i, sum a\u0301 hv\u00f8r si\u0301n ha\u0301tt hava givi\u00f0 f\u00f8royskum skjaldrum ny\u0301tt li\u0301v, Vilhelmina vi\u00f0 at dokumentera tey, umframt at l\u00e6ra hv\u00f8rt mansbarn i\u0301 F\u00f8royum um hendan arv okkara i\u0301 sjo\u0301nvarpssendingum, og Carl Johan, sum vi\u00f0 si\u0301num ny\u0301tulkingum av skjaldrum hevur vi\u0301st, at hetta er ein livandi list."}, {"text_idx": "#000102", "text": "Ho\u0301ast vo\u0301nirnar vo\u0301ru sto\u0301rar, so var veruleikin uppaftur betur. Hetta var fantastiskt. Vilhelmina leg\u00f0i fyri, vi\u00f0 at spyrja Carl Johan, um hansara kundu syngjast, ti\u0301 hon ma\u0301tti vi\u00f0ganga, at tey einastu skjaldrini, hon hev\u00f0i hoyrt, vo\u0301ru tey, sum mamma hennara sang fyri henni, ta\u0301 hon skuldi sova. Carl Johan svara\u00f0i aftur, at hansara skjaldur ikki vo\u0301ru til at sovna av, kanska heldur at vakna av, og so koyrdi ta\u00f0 bara, hann vi\u00f0 si\u0301num, og hon vi\u00f0 teimum gomlu. Eg havi eftirhondini r\u00e6ttiliga ofta hoyrt Carl Johan vi\u00f0 skjaldrum, men a\u0301 Listasavninum fullu tey veruliga uppa\u0301 pla\u0301ss. Ti\u0301 saman vi\u00f0 ti\u0301 si\u00f0bundna stendur ta\u00f0 ny\u0301ggja no\u0301gv sterkari."}, {"text_idx": "#000103", "text": "Gittar og floyta i\u0301 himmalskari samanrenning\nA\u0301\u00f0renn tiltaki\u00f0 enda\u00f0i vi\u00f0 listauppbo\u00f0ss\u00f8lu, framf\u00f8rdu tey b\u00e6\u00f0i O\u0301lavur Jakobsen og Michala Petri saman. Tey sp\u00e6ldu ymisk verk fra\u0301 ymiskum ti\u0301\u00f0um og st\u00f8\u00f0um, og hetta var einki minni\u00f0 enn ein fullkomin endi, a\u0301 einum fra\u0301li\u0301kum listadegi. Tey eru so go\u0301\u00f0 hv\u00f8r s\u00e6r, men saman rann to\u0301nleikurin upp i\u0301 eina h\u00e6gri eind, ta\u00f0 var vakurt og meistarligt."}, {"text_idx": "#000104", "text": "Eg noy\u00f0ist at taka Michalu Petri fram, eg kann ikki siga anna\u00f0, enn at eg fekk ein heilt ny\u0301ggja fatan av blokkfloytuni hendan dagin. At sleppa at uppliva eitt so sto\u0301rt to\u0301nlistarligt bega\u0301vilsi, eitt ti\u0301li\u0301kt heimsnavn i\u0301 ti\u0301li\u0301kum sma\u0301um og hugnaligum k\u00f8rmum, ta\u00f0 kennist sum eitt privilegium."}, {"text_idx": "#000105", "text": "Tu\u0301sund takk fyri, \u00f8ll tit sum gj\u00f8rdu dagin so fantastiskan, tit sum framf\u00f8rdu, tit sum hugdu og lurta\u00f0u, Su\u0301san sum fyriskipa\u00f0i, Si\u0301min sum hja\u0301lpti henni og \u00f8ll tit sum lo\u0301tu verk til uppbo\u00f0ss\u00f8luna. Tu\u0301sund takk"}]